# Il-Ġurnal Uffiċjali C NaN/2006

| | ISSN 1725-5015 |
| --- | --- |
| Il-Ġurnal Uffiċjali
  ta’ l-Unjoni Ewropea | C NaN |
| | |
| Edizzjoni bil-Malti | Informazzjoni u Avviżi | Volum 499 ta' Ġunju 2006 |

ISSN 1725-5015

Il-Ġurnal Uffiċjali

ta’ l-Unjoni Ewropea

C NaN

Edizzjoni bil-Malti

Informazzjoni u Avviżi

Volum 499 ta' Ġunju 2006

---

| Avviż Nru | Werrej | Paġna |
| --- | --- | --- |
| | III   Avviżi |
| | L-Aġenzija Ewropea għall-Ambjent |
| 2006/C /1 | Sejħa għal esperti tal-Kumitat Xjentifiku ta' l-EEA 2006 | 1 |

Avviż Nru

Werrej

Paġna

III   Avviżi

L-Aġenzija Ewropea għall-Ambjent

2006/C /1

Sejħa għal esperti tal-Kumitat Xjentifiku ta' l-EEA 2006

1

| | |
| --- | --- |
| | (1)   Din il-Ħarġa Speċjali bil-Malti hija ppubblikata bil-lingwi uffiċjali ta' l-istituzzjonijiet ta' l-Unjoni Ewropea fil-ĠU C 135 A. |

---

(1)   Din il-Ħarġa Speċjali bil-Malti hija ppubblikata bil-lingwi uffiċjali ta' l-istituzzjonijiet ta' l-Unjoni Ewropea fil-ĠU C 135 A.

1

| MT | |
| --- | --- |

MT

---

III Avviżi

L-Aġenzija Ewropea għall-Ambjent

| 9.6.2006 | MT | Il-Ġurnal Uffiċjali ta’ l-Unjoni Ewropea | C NaN/1 |
| --- | --- | --- | --- |

9.6.2006

MT

Il-Ġurnal Uffiċjali ta’ l-Unjoni Ewropea

C NaN/1

---

SEJĦA GĦAL ESPERTI TAL-KUMITAT XJENTIFIKU TA' L-EEA 2006

(2006/C 135 A/01)

L-Aġenzija Ewropea għall-Ambjent

L-għan ewlieni ta' l-Aġenzija Ewropea għall-Ambjent (EEA) huwa dak li ssostni żvilupp sostenibbli u tgħin sabiex ikun hemm titjib sinnifikattiv u li jista' jitkejjel fl-ambjent ewropew. Dan isir permezz ta' informazzjoni f'waqtha, immirata, relevanti u affidabbli għal dawk li huma responsabbli mit-tfassil tal-politika u l-pubbliku ġenerali.

L-EEA tiġbor u tqassam informazzjoni permezz tan-Netwerk Ewropew ta' Informazzjoni u Osservazzjoni ta' l-Ambjent (Eionet). L-Eionet huwa netwerk ta' kollaborazzjoni ta' l-EEA u t-32 pajjiż membru, li jgħaqqad flimkien il-Punti Fokali Nazzjonali (NFPs – National Focal Points) fi ħdan l-UE u l-pajjiżi li qed jikkollaboraw, Ċentri Topiċi Ewropej (ETCs – European Topic Centres), iċ-Ċentri Nazzjonali ta' Referenza (NRCs – National Reference Centres) u esperti tal-Kummissjoni.

Ix-xogħol ta' l-EEA jinkludi l-ġbir u l-analiżi ta' informazzjoni komuni fuq l-ambjent mis-servizzi tal-Kummissjoni Ewropea, mill-pajjiżi membri ta' l-EEA, organizzazzjonijet internazzjonali, konvenzjonijiet u ftehim, tagħti pariri relevanti għat-tfassil tal-politika u tagħmel din l-informazzjoni disponibbli u tilħaq pubbliku kemm jista' jkun wiesa'.

Ir-rwol tal-Kumitat Xjentifiku ta' l-EEA

Il-Kumitat Xjentifiku jassisti lil Bord ta' Ġestjoni ta' l-EEA u d-Direttur Eżekuttiv fil-provvista ta' pariri xjentifiċi u l-għotja ta' opinjoni professjonali fuq kull kwistjoni xjentifika fl-oqsma li fihom taħdem l-EEA.

Il-Kumitat Xjentifiku ta' l-EEA ġie mwaqqaf mill-Artiklu 10 tar-Regolament tal-Kunsill (KEE) nru 1210/90 (1) dwar l-istabbiliment ta' l-Aġenzija Ewropea għall-Ambjent u n-Netwerk Ewropew ta' Informazzjoni u l-Osservazzjoni ta' l-Ambjent (Eionet). Il-kompiti ewlenin tal-Kumitat Xjentifiku tkopri fl-għotja ta' opinjonijiet dwar il-programmi annwali u multi-annwali ta' l-Aġenzija, dwar ir-reklutaġġ ta' personal xjentifiku, u dwar kull kwistjoni xjentifika li tikkonċerna l-attivitajiet ta' l-EEA.

L-oqsma ħawn taħt huma rikonoxxuti bhala dawk li huma attwalment meħtieġa fil-qasam tal-kompetenza tal-kumitat xjentifiku u li jaqgħu taħt l-iskop ta' din is-sejħa:

| (1) | Ġestjoni ta' riżorsi u ta' l-iskart |
| --- | --- |

(1)

Ġestjoni ta' riżorsi u ta' l-iskart

| (2) | Stimi ta' periklu u riskju mill-għargħar, min-nuqqas ta' xita, eruzzjoni ta' vulkan u riskji industrijali |
| --- | --- |

(2)

Stimi ta' periklu u riskju mill-għargħar, min-nuqqas ta' xita, eruzzjoni ta' vulkan u riskji industrijali

| (3) | Xjenza ta' l-oċeani u tal-kosta, inkluża l-bijoloġija marittima |
| --- | --- |

(3)

Xjenza ta' l-oċeani u tal-kosta, inkluża l-bijoloġija marittima

| (4) | Tfassil ta' mudelli, speċjalment fir-rigward tal-metodoloġiji u l-analiżi spazzjali |
| --- | --- |

(4)

Tfassil ta' mudelli, speċjalment fir-rigward tal-metodoloġiji u l-analiżi spazzjali

| (5) | Xjenza tal-ħajja, inklużi dawk dwar is-saħħa, agrikultura sostenibbli, bijoloġija |
| --- | --- |

(5)

Xjenza tal-ħajja, inklużi dawk dwar is-saħħa, agrikultura sostenibbli, bijoloġija

Kompiżizzjoni tal-Kumitat Xjentifiku ta' l-EEA

Il-Kumitat Xjentifiku ta' l-EEA huwa magħmul minn xjentisti indipendenti mill-pajjiżi membri ta' l-EEA, li jkopru l-oqsma ambjentali kollha li huma relevanti għall-attivitajiet ta' l-Aġenzija. Il-membri tal-Kumitat Xjentifiku jinstabu permezz ta' proċess miftuħ ta' selezzjoni.

Il-President u ż-żewġ Viċi-Presidenti tal-Kumitat Xjentifiku huma eletti minn fost il-membri stess tal-Kumitat.

In-numru ta' membri fil-Kumitat Xjentifiku ma jistax ikun iktar minn 20 espert.

Huwa mħeġġeġ sabiex l-esperti fil-kumitat ikollhom għarfien tajjeb f'qasam wieħed jew iktar ta' kompetenza ambjentali flimkien mal-qasam prinċipali ta' speċjalizzazzjoni, biex b'hekk jiġu trattati l-iktar firxa wiesgħa possibbli ta' dixxiplini.

Attendenza għal-laqgħat

L-esperti għandhom ikunu preparati sabiex jattendu l-laqgħat tal-Kumitat Xjentifiku b'mod regolari – minn ta' l-inqas tliet darbiet fis-sena. Il-laqgħat tal-Kumitat Xjentifiku normalment isiru fis-sede ta' l-EEA f'Kopenħagen.

Il-membri tal-Kumitat Xjentifiku m'humiex remunerati iżda jkunu intitolati li jirċievu kumpens kull wieħed għal kull laqgħa li ssir matul ġurnata sħiħa. Il-membri se jirċievu wkoll konċessjonijiet għall-ivvjaġġar u għall-għajxien skond l-politka ta' l-Aġenzija għar-rimborż ta' l-ispejjeż ta' l-ivvjaġġar u l-akkomodazzjoni.

Il-president u r-rapporteurs huma intitolati għal kumpens sabiex ikunu jistgħu jitħalsu l-ispejjeż relatati mal-kordinazzjoni ta' l-abbozzi ta' opinjonijiet.

Eliġibilità:

Applikanti li jixtiequ jsiru membri tal-Kumitat Xjentifiku fl-oqsma hawn fuq imsemmija jrid ikollhom:

| — | lawrea universitarja f'qasam xjentifiku rilevanti, u preferibbilment fuq livell postgradwat; |
| --- | --- |

—

lawrea universitarja f'qasam xjentifiku rilevanti, u preferibbilment fuq livell postgradwat;

| — | esperjenza professjonali ta' mill-anqas 10 snin fuq livell li jagħtu ammissjoni għaliha dawn il-kwalifiki. |
| --- | --- |

—

esperjenza professjonali ta' mill-anqas 10 snin fuq livell li jagħtu ammissjoni għaliha dawn il-kwalifiki.

| — | ikunu ċittadini ta' wieħed mill-pajjiżi membri ta' l-EEA (Stati Membri ta' l-Unjoni Ewropea u l-Iżlanda, il-Liechtenstein, in-Norveġja, il-Bulgarija, ir-Rumanija, l-Iżvizzera u t-Turkija). |
| --- | --- |

—

ikunu ċittadini ta' wieħed mill-pajjiżi membri ta' l-EEA (Stati Membri ta' l-Unjoni Ewropea u l-Iżlanda, il-Liechtenstein, in-Norveġja, il-Bulgarija, ir-Rumanija, l-Iżvizzera u t-Turkija).

Il-Kriterji ta' selezzjoni

Tingħata preferenza lil applikanti li jkollhom:

| — | esperjenza f'attivitajiet ta' stimi xjentifiċi u/jew għotja ta' pariri xjentifiċi fl-oqsma ta' kompetenza u speċjalizzazzjoni meħtieġa, |
| --- | --- |

—

esperjenza f'attivitajiet ta' stimi xjentifiċi u/jew għotja ta' pariri xjentifiċi fl-oqsma ta' kompetenza u speċjalizzazzjoni meħtieġa,

| — | esperjenza fir-reviżjoni ta' xogħlijiet u pubblikazzjonijiet xjentifiċi maħruġa minn esperti xjentifiċi oħrajn, li jkunu preferibbilment relatati ma' l-oqsma ta' interess ta' l-EEA, |
| --- | --- |

—

esperjenza fir-reviżjoni ta' xogħlijiet u pubblikazzjonijiet xjentifiċi maħruġa minn esperti xjentifiċi oħrajn, li jkunu preferibbilment relatati ma' l-oqsma ta' interess ta' l-EEA,

| — | abbilità li janalizzaw informazzjoni u suġġetti kumplessi u li jippreparaw abbozzi ta' opinjonijiet u rapporti xjentifiċi, |
| --- | --- |

—

abbilità li janalizzaw informazzjoni u suġġetti kumplessi u li jippreparaw abbozzi ta' opinjonijiet u rapporti xjentifiċi,

| — | abbilità fil-proċessi li jassiguraw il-kwalità, |
| --- | --- |

—

abbilità fil-proċessi li jassiguraw il-kwalità,

| — | kapaċità eċċellenti ppruvata fil-qasam kopert mill-applikant, |
| --- | --- |

—

kapaċità eċċellenti ppruvata fil-qasam kopert mill-applikant,

| — | esperjenza professjonali f'ambjent multidixxiplinari, preferibbilment f'kuntest internazzjonali; |
| --- | --- |

—

esperjenza professjonali f'ambjent multidixxiplinari, preferibbilment f'kuntest internazzjonali;

| — | Ingliż tajjeb ikun meqjus bħala vantaġġ, kapaċità illi jużaw mezzi moderni u elettroniċi ta' skambju ta' dokumenti u ta' komunikazzjoni, dan ikun ta' vantaġġ minħabba l-fatt li l-intenzjoni ta' l-Aġenzija hija dik li tagħmel l-aħjar użu minn dawn it-tekniċi. |
| --- | --- |

—

Ingliż tajjeb ikun meqjus bħala vantaġġ, kapaċità illi jużaw mezzi moderni u elettroniċi ta' skambju ta' dokumenti u ta' komunikazzjoni, dan ikun ta' vantaġġ minħabba l-fatt li l-intenzjoni ta' l-Aġenzija hija dik li tagħmel l-aħjar użu minn dawn it-tekniċi.

Indipendenza u dikjarazzjoni ta' interess

Il-membri tal-Kumitat Xjentifiku se jkunu maħtura fuq bażi personali. L-Applikanti jkunu meħtieġa jiddikjaraw li huma lesti li jaġixxu b'mod indipendenti u barra minn kull influwenza fix-xogħol tal-Kumitat Xjentifiku.

Mal-ħatra tagħhom, il-membri l-ġodda tal-kumitat se jiġu mitluba sabiex jiffirmaw dikjarazzjoni ta' impenn għall-attivitajiet tal-kumitat xjentifiku ta' l-Aġenzija Ewropea għall-Ambjent. Barra minn hekk, il-membri kollha huma mitluba sabiex jiffirmaw annwalment dikjarazzjoni ta' interess li tiddikjara kull informazzjoni dwar l-interessi diretti u indiretti tagħhom li jkunu relevanti għall-missjoni ta' l-Aġenzija.

Il-Proċess ta' selezzjoni, il-ħatra u l-mandat

Applikazzjonijiet illi jissodisfaw il-ħtiġijiet ta' eliġibilità ser jiġu sottomessi għal evalwazzjoni komparattiva mwettqa mill-EEA fuq bażi tal-kriterji ta' selezzjoni elenkati hawn fuq.

Id-Direttur Eżekuttiv jista' isejjaħ panil sabiex jevalwa l-esperjenza professjonali ta' l-applikanti.

Applikanti li jissodisfaw ir-rekwiżiti għal sħubija iżda li mhumiex maħtura jistgħu jiġu mistiedna jitqiegħdu fuq lista ta' riżerva f'każ li jkun hemm postijiet vakanti.

Il-mandat huwa ta' erba' snin, li jista' jiġġedded darba għal massimu ta' erba' snin.

Opportunitajiet ugwali

L-EEA tapplika l-politika ta' l-UE ta' ugwaljanza bejn irġiel u nisa u rappreżentazzjoni ġeografika bbilanċjata fil-Kumitat Xjentifku minn fost il-pajjiżi membri ta' l-EEA.

Il-Proċedura ta' applikazzjoni

Il-kandidati interessati għandhom jibagħtu ittra ta' interess flimkien ma' curriculum vitae dettaljat, li jkun jinkludi lista tal-pubblikazzjoniet xjentifiċi ta' l-applikant, preferibbilment bl-Ingliż.

L-EEA jinkoraġixxi l-għotja ta' l-applikazzjonijiet permezz ta' l-e-mail.

Jiġu wkoll aċċettati applikazzjonijiet bil-posta, dejjem jekk il-kandidati jimmarkaw b'mod ċar fuq l-envelop, il-qasam ta' kompetenza li għalih jkunu jixtiequ li jiġu kkunsidrati.

L-applikazzjonijiet għandhom jintbagħtu bl-e-mail fl-indirizz li jmiss:

Qasam nru 1. Ġestjoni ta' riżorsi u l-iskart

sc.call06-area1@eea.europa.eu

Qasam nru 2. Stimi ta' periklu u riskju mill-għargħar, min-nuqqas ta' xita, eruzzjoni ta' vulkani u riskji industrijali

sc.call06-area2@eea.europa.eu

Qasam nru 3. Xjenza ta' l-oċeani u tal-kosta, inkluża l-bijoloġija marittima

sc.call06-area3@eea.europa.eu

Qasam nru 4. Tfassil ta' mudelli, speċjalment fir-rigward tal-metodoloġiji u l-analiżi spazzjali

sc.call06-area4@eea.europa.eu

Qasam nru 5. Xjenza tal-ħajja, inklużi dawk dwar is-saħħa, agrikultura sostenibbli, bijoloġija

sc.call06-area5@eea.europa.eu

jew bil-posta fl-indirizz li jmiss:

| Personnel Group Management |
| --- |
| Scientific Commitee call 2006 – area (please indicate number 1-5 accordingly) |
| European Environment Agency |
| Kongens Nytorv 6 |
| 1050 Copenhagen K |
| Denmark |

Personnel Group Management

Scientific Commitee call 2006 – area (please indicate number 1-5 accordingly)

European Environment Agency

Kongens Nytorv 6

1050 Copenhagen K

Denmark

Il-kandidati huma ġentilment mitluba sabiex iressqu kull domanda li jista' jkollhom dwar din is-sejħa fl-indirizz li jmiss :

sc.call06-questions@eea.europa.eu

Dokumenti ta' sostenn jistgħu jintalbu fi stadji aktar tard.

L-applikazzjonijiet kollha jiġu trattati bl-akbar kunfidenzjalità.

Data ta' l-għeluq

L-Applikazzjonijiet għandhom jintbagħtu permezz ta' l-e-mail (23.59 Ħin Ċentrali Ewropew CET) jew bil-posta (data tat-timbru bħala prova) fl-indirizz hawn fuq imsemmi sa mhux iktar tard mill-20 ta' Lulju 2006.

L-EEA tirriżerva d-dritt illi tinjora kull applikazzjoni li tiġi mibgħuta wara din id-data.

---

(1)  Regolament kif emendat l-aħħar bir-Regolament (KE) no 1641/2003 tal-Parlament Ewropew u tal-Kunsill (ĠU L 245, tad-29.9.2003, p. 1).

---